U-I-105/09
Natisni
Opravilna št.:
U-I-105/09
Datum odločitve:
19. 11. 2009
ECLI:
ECLI:SI:USRS:2009:U.I.105.09
Akt:
Zakon o omejevanju uporabe tobačnih izdelkov (Uradni list RS, št. 93/07 – ur. p. b.) (ZOUTI), 1. st. 1. odst., 2. in 3. odst. 21. čl.
Izrek:
Pobuda za začetek postopka za oceno ustavnosti prvega stavka prvega odstavka, drugega in tretjega odstavka 21. člena Zakona o omejevanju uporabe tobačnih izdelkov (Uradni list RS, št. 93/07 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba STORKO storitve, trgovina, d. o. o., Maribor
Datum vloge:
22. 4. 2009
Vrsta odločitve:
sklep
Vrsta rešitve:
zavrženje
Dokument:
US28919
Dokument v PDF obliki:
U-I-105-09.pdf
81 KB
Prenesite datoteko
U-I-105/09-4
19. 11. 2009
SKLEP
Ustavno sodišče je v postopku za preizkus pobude družbe STORKO storitve, trgovina, d. o. o., Maribor, ki jo zastopa direktor Danilo Slatinek, na seji 19. novembra 2009
sklenilo:
Pobuda za začetek postopka za oceno ustavnosti prvega stavka prvega odstavka, drugega in tretjega odstavka 21. člena Zakona o omejevanju uporabe tobačnih izdelkov (Uradni list RS, št. 93/07 – ur. p. b.) se zavrže.
Obrazložitev
1. Pobudnica izpodbija v izreku tega sklepa navedene določbe Zakona o omejevanju uporabe tobačnih izdelkov (v nadaljevanju ZOUTI). Zatrjuje, da so v neskladju z drugim odstavkom 14. člena Ustave. Navaja, da je bila kaznovana za prekršek, ker se v njenih gostinskih prostorih ni spoštovalo prepovedi kajenja, in prilaga plačilne naloge zase in za odgovorno osebo.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijane določbe ZOUTI ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnica ne izkazuje pravnega interesa za oceno ustavnosti izpodbijanih zakonskih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
Jože Tratnik
Predsednik